JUMAL KÕNELEB
Tere ja tere tulemast vaatama saadet "Jumal kõneleb".
Me uurime Jumala Sõna,
sest alati kui uurime Jumala Sõna, leiame sealt midagi toitvat ja tõstvat.
Oled sa kunagi mõelnud,
millised neist Jumala imelistest lubadustest
kuuluvad sulle?
Jumala Sõna lugedes leiame tõotusi.
Näiteks 5. Moose raamatust 28:3-5:
"Õnnistatud oled sa linnas ja õnnistatud oled sa väljal.
Õnnistatud on su ihuvili (ehk lapsed), su maapinna saak."
Kuidas on? Kas need käivad minu kohta?
Kui vaatame Uude Testamenti, leiame Filiplastele 4:19 tõotuse,
et Issand täidab kõik meie vajadused oma armu rikkust mööda.
Millised neist kuuluvad meile?
Täna tahame teid julgustada.
2. Korintlastele 1:20 öeldakse nii:
"Sest Jumala tõotused, millised iganes need olid..."
Nii palju, kui siin Jumala tõotusi on ja neid on tõesti palju,
puudutades igat eluvaldkonda,
siis nii palju, kui neid ka on, kõik need on Kristuses jah”.
"Seepärast tulgu ka meie suust tema läbi aamen” Jumalale kiituseks."
Seega, iga tõotus kuulub sulle ja mulle.
Jeesuses on need kõik "jah"
ning Tema kaudu tuleb neile ka "aamen".
See tähendab seda, et kui Jeesus suri ristil,
lepitas Ta kõik meie patud ja eksimused,
et me saaks enesele kõik need tõotused.
Seega kõik need kuuluvad meile. Need on kõik Temas "aamen"
ja kuna meie oleme Temas, siis need kuuluvadki meile.
Seda on imetore teada. - See on vinge.
Just sellepärast on selle saate nimi "Jumal kõneleb".
See on päris julge nimi.
See saate nimi "Jumal kõneleb" ei tähenda seda,
et alati, kui Jan ja Joy räägivad, siis Jumal kõneleb. - Ei.
Hoopis selle pärast,
et Jan ja Joy tahavad öelda, et Jumal kõneleb.
Peamiselt kõneleb Ta oma Sõna kaudu.
Kui me läheme Jumala Sõna juurde ja tutvume sellega,
kui hakkame otsima siit, mida Jumal kõneleb.
Kui me kuulame ja palvetame, et Püha Vaim räägiks Sõna kaudu,
kui uurime aeglaselt, ühe sõna kaupa
ja peatume iga sellise sõna juures, mis meid mingil kombel peatab,
vaatame seda, mõtiskleme selle üle ja kuulame,
siis hakkab Issand kõnelema.
See sõna hakkab avanema ja ma hakkan mõistma, et see on nii.
See puudutab mu elu, see on tõde minu ja Jumala osas.
Ja siis hakkab mu südames ja elus midagi muutuma.
See ongi külvamine. Imeline, taevalik külvamine.
Sellest hakkab kasvama imelist vilja mu elus.
Hirmu asemel hakkab kasvama armastust ja rahu.
Ahastuse asemel hakkab kasvama rahu.
Kaitsetuse asemel tekib kindlustunne.
Üksinduse asemele tuleb ühendus,
kui mõistan, et mul on nüüd ühendus armastava taevase Isaga.
Tuhat miljonit erinevat väikest asja hakkab minu sisemuses toimuma,
mis muudavad mu elu.
Mulle meenus just seoses 2. Korintlaste 1:20 lõpuga:
"Seepärast tulgu ka meie suust tema läbi aamen” Jumalale kiituseks."
Jumal ei ole sugugi pannud neid tõotusi siia,
et me neid lihtsalt imetleks või nende järele igatseksime.
Jumala jaoks on hoopis auasi nende täitumine sinu ja minu elus.
Kui me neist kinni haarame
ja kui meis sünnib usk ning see hakkab paistma meie elus,
siis see toob Talle au. See tuleb meie kaudu.
Jumal soovib, et need ei jääks siia Piibli lehekülgede vahele
lihtsalt rääkima imedest,
mis juhtusid kellegagi tuhandeid aastaid tagasi,
vaid Jumal saab au ja rõõmu sellest, kui me haarame neist kinni
ja need paistavad välja meie eludes.
Jumal tahab, et haarad kinni nendest lubadustest.
Jumal tahab, et usud neisse ja võitled nende eest.
Ta tahab, et need tuleksid nähtavale.
Me kõik ju teame,
et kui Jumala rahu on me elus nähtav;
kui Tema arm meie elus suureneb ja Ta hoolitsus paistab välja me elus,
siis Tema saab kogu au endale.
See pole ju meie teene,
kui Jumalariik paistab välja sinu ja minu elust.
Tema saab kogu au omale.
Aga Ta soovib, et see paistaks välja.
Joosua on isik, kes vallutas selle maa-ala,
mille Issand oli talle tõotanud.
Ta läks tõotatud maale, kuigi see oli võimatu,
kuigi see tundus liiga suurena, kuigi seal elasid hiiglased,
kuigi koos temaga oli rahvas, keda polnud just lihtne juhtida.
Tema ja Kaaleb otsustasid siiski uskuda seda, mida Issand ütles.
Uskuda seda, mida Jumal oli rääkinud.
Nad otsustasid uskuda Issanda öeldut:
"Ma annan teile selle maa. Võtke kätte ja minge sinna!"
Jan ja Joy mõtlevad sageli kodus ja julgustavad teineteist nii:
"Hästi tehtud, Joosua!" - "Hästi tehtud, Kaaleb!"
Kumb meist on Joosua ja kumb Kaaleb?
Ei teagi vahel. - Oleme veidi mõlemat.
Need on kaks usukangelast, kes tõeliselt julgustavad mind.
Ka selles osas,
et nad pidid ootama 40 aastat koos selle sõnakuulmatu rahvaga,
kuigi oleksid tahtnud minna juba varem.
Juba 40 aastat varem.
Sellegipoolest ei andnud nad alla.
Nad läksid 40 aastat hiljem ja vallutasid kogu maa.
Salmis 6 ütleb Issand midagi Joosuale,
kui too on minema hakkamas.
Ta annab nõu, mida Joosual tuleb minnes meeles pidada.
Mida sul tuleb meeles pidada, kui hakkad järgima Jeesust?
Mida pead meeles pidama,
kui lähed neid lubadusi enesele vallutama?
Milliseid nõuandeid Issand annab?
Ta ütleb Joosua 1:6 nii: "Ole vahva ja tugev!"
Issand teab seega, et vajame tugevust ja julgust.
See on umbes nagu sõtta minek, sest me mõttemaailm on täis mõtteid,
et sellest ei tule midagi välja ja polegi üldse mõtet rääkida.
Et see, mis paistab silma ees, ongi ainuke tõelisus.
Me vajame vaprust ja tugevust.
Jumal elab ja mina elan koos Temaga.
Ta on see, kelle Ta ütleb end olevat.
Eelmises, 5. salmis öeldakse: "Ükski ei suuda sulle vastu panna."
Nagu sa äsja ütlesid - kui haarame kinni Jumala lubadustest,
siis on keegi, kes hakkab vastu panema.
See võib välja paista vaid olukordade kaudu,
aga on hingevaenlane, kes paneb meile vastu.
Seetõttu on väga oluline teada, et ükski ei suuda meile vastu panna.
sest Issand on koos meiega.
Heebrealastele 10:35 öeldakse nii:
"Ärge siis heitke ära oma julgust, mis saab suure palga!"
Nii nagu Jumal ütles Joosuale:
"Ole vahva ja tugev, sest mina olen koos sinuga!"
Ta ütles ka: "Sina pead andma sellele rahvale pärisosaks maa..."
Soomekeelses tõlkes on öeldud lausa: "Sina annad."
Seega, see saab juhtuma, mida Jumal ütleb sulle.
Samal kombel kirjutab Heebrealaste kirja autor:
"Ärge siis heitke ära oma julgust, mis saab suure palga!"
Heebrealastele 10:36: "Teile läheb vaja kannatlikkust,
et te Jumala tahtmist täites saaksite kätte tõotuse."
Me vajame vaprust, tugevust ja kannatlikkust,
sest alati ei sünni asjad ühe silmapilgu jooksul.
Ka poksivõistlused lõppevad harva ainult ühe rusikahoobiga.
Peab ikka saama õige koha pihta õige tugevusega.
Me peame võitlema ja võitlema.
Milline tahes eluvaldkond sul on - puudutagu see majandusküsimusi,
olgu selleks suhete teema või tervis -
kui haarad kinni Jumala lubadustest ja need kõnetavad sind,
siis olukord võib muutuda, sest Jumala tahe ongi teistsugune.
Tema tahab tervendada, Ta tahab tuua rahu inimsuhetesse,
Ta tahab aidata majanduslikus valdkonnas.
Sa pead võitlema,
aga võid samas teada, et Jumal on sinuga.
Kui sa ei anna alla, siis sa võidad.
5. Moosese 28:7:
"Issand paneb vaenlased,
kes kipuvad sulle kallale, su ette kaotust kandma:
ühte teed nad tulevad su vastu,
aga seitset teed nad põgenevad su eest."
Ta on koos meiega.
Heebrealaste kirja autor jätkab: Sest veel ainult pisut, pisut,
siis tuleb see, kes peab tulema, ega viivita.
Aga minu õige jääb usust elama,
kui ta taganeb,
siis ei ole minu hingel temast head meelt."
"Aga meie ei ole need, kes taganevad hukatuseks,
vaid need, kes usuvad ja päästavad hinge."
Piibel ütleb otse,
et siin on sageli küsimus üpris karmis võitluses.
Me oleme seda kogenud,
et vahel on tõotustest haaramine üsna karm.
Kui olukorrad räägivad risti vastu ja me ikka kuulutame Jumala Sõna,
siis vahel on tunne nagu oleksime tõelisel poksimatšil.
See võtab päriselt võhmale ja on päriselt raske.
Jumala Sõna ütleb, et me ei taganeks, vaid hoiaksime siis usust kinni.
Piibel ütleb, et me ei annaks alla.
"Aga meie ei ole need, kes taganevad hukatuseks,
vaid need, kes usuvad ja päästavad hinge."
Me hoiame nagu Kaaleb ja Joosua nendest tõotustest kinni:
"Need kuuluvad meile!"
Issand muudkui julgustab meid ja me pääseme sellest olukorrast läbi.
Me peame vastu pidama ega tohi taganeda.
Mis aitab siis, kui on tahtmine alla anda?
"Sellest ei tule midagi, ma pean alla andma."
Mis on selline kalju, mis on päriselt kindel?
Siin on taas Jumala sõnum Joosuale: "Ole ainult vahva ja hästi tugev,
tehes hoolsasti kogu Seaduse järgi, mille mu sulane Mooses sulle andis;
ära kaldu sellest ei paremale ega vasakule."
Ta ütleb, et püsiksime Tema Sõnas.
"...et sa võiksid teha targasti kõikjal, kuhu sa lähed!"
"Ärgu lahkugu see Seaduse raamat sinu suust,
vaid mõtle sellele päeval ja öösel,
et sa peaksid hoolsasti kõike, mis sinna on kirjutatud,
sest siis õnnestub su teekond ja siis on sul kordaminek!"
See ei tähenda,
et peame variseride kombel püüdma Seadust täita
ja olema täiuslikud.
Issand räägib meile isiklikult oma Sõna kaudu
ja palub meil seda kuulata.
Kuula ja vaata seda Joosua raamatut.
Vaata Joosua raamatu 1. peatükki ja sa märkad, et see kõnetab sind.
Ta ütleb: "Ole ainult vahva ja hästi tugev!"
Jää selle sõnumi juurde, võta seda tõe pähe.
Lase sel sööbida oma sisemusse.
Olgu, ma olen siis vapper ja tugev. Ma ei anna alla.
"Nõnda nagu ma olin Moosesega, nõnda ma olen sinuga."
Võtame seda tõe pähe. Ma ei ole seega üksinda.
Kui me jätkame
ja võtame neid ning tangime end nendega,
siis kaob soov alla anda. - Sest tekib usk.
Allaandmise soov kaob ja tekib julgus jätkata.
Ma jätkan siiski, ma jätkan ikka. Ma lähen veel ühe päeva edasi.
Homme hommikul ma jälle tangin end ja ammutan seda Jumala Sõna.
Selle kaudu Issand räägib, julgustab ja annab teadmise,
et ma saan hakkama.
See oli sul hästi küsitud,
et millisele kaljule toetuda, kui tekib tunne, et enam ei jaksa.
Kust leida selline vundament, mis püsib ka siis
ja millele toetudes võib päriselt puhata.
Ma isiklikult võin öelda, et olen õppinud kuulama Jumala häält
ja Ta kõnetab mind otse südame kaudu.
Olen saanud ka prohveteeringuid.
Kui on keeruline olukord, siis ma vahel kuulan jutlusi.
Vahel aga istun ja ootan, kuni Issand mind kõnetab.
Kuniks kõik hirm kaob ja ma kuulen, mida Ta räägib.
See kõik aitab. Ülistusmuusika aitab ka.
Ka teiste inimeste palved aitavad. Need kõik asjad sobivad.
Kuid kui on kõige kriitilisem hetk ja sa vajad kindlat kaljut,
siis on selleks Jumala Sõna.
Isegi, kui olen kuulnud Issana häält,
aga ikkagi on tunne, et on liiga raske,
siis ma haaran kinni Jumala Sõnast.
Näiteks majandusküsimustes ma lihtsalt kuulutan,
et mul on ükskõik, mida olukorrad räägivad.
Aga pean ka toetuma millelegi kindlale.
Siis ma haaran kinni sellest:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses." Punkt.
Jumala Sõna ütleb nii ja vahet pole, mida keegi prohveteerib
Vahet pole, kuidas tundub või paistab.
Jumala Sõna ütleb nii ja ma hoian sellest kinni.
Kõige tugevam usk on see,
mis toetub üksnes sellele, mida Jumala Sõna ütleb.
Tema Sõna ei sõltu tunnetest ega olukordadest,
vaid see on sama ja püsib samana.
Isegi, kui ma selle homme avan, on siin ikka sama asi kirjas.
Üks jutlustaja ütles kord,
et kõige tugevam usk on see, mis usub lihtsalt Jumala Sõna.
Minu jaoks on see tõde ja ma hakkan seda lihtsalt kuulutama.
See on kalju, mis on püsiv.
See on kalju, mis toob tõelise usu ja rahu.
Lihtsalt Jumala Sõna.
"Eks ole mina sind käskinud: Ole vahva ja tugev!
Ära kohku ja ära karda,
sest Issand, su Jumal, on sinuga kõikjal, kuhu sa lähed!”
Issand, meie Jumal, on meiega kõikjal, kuhu me läheme.
Mis võiks siis valesti minna?
Mis saaks minna viltu,
kui Issand, minu Jumal, on koos minuga kõikjal, kuhu lähen.
Kas Ta oskab meid juhatada?
Kas Ta oskab meid viia õigele teele?
Ta oskab.
Julgustagu meid kõiki ka Joosua viimased sõnad.
Kui tõotatud maa oli vallutatud -
kui vaatamata kõikidele vigadele oli see siiski vallutatud,
siis ütleb Joosua nii (Joosua 24:13):
"Vaata, mina lähen nüüd kogu maailma teed.
Aga teie mõistke kogu südame ja hingega,
et ei ole langenud tühja ainsatki sõna kõigist neist headest sõnadest,
mis Issand, teie Jumal, teile on rääkinud:
kõik on teil täide läinud,
ei ole neist ainsatki langenud tühja."
Kõik tõotused, mida Joosua ja iisraeli rahvas olid saanud,
kõik läksid täide.
Kogu võitlemine, järeleandmatus ja Jumala palge otsimine -
kõik see tasus ära.
Ma ütlen sulle, et see tasub ka sinu jaoks ära.
See tasub ära me kõigi jaoks.
Alati on lihtsam anda järele, aga Jumal on koos sinuga.
Joosua sai näha kõiki lubadusi täitumas,
kui ta ei andnud alla.
Vaatamata sellele, et ka tema tegi vigu.
Me võime usaldada Jumala armu ja loota Tema ustavusele.
Ka sinu võitlustes on Ta koos sinuga ja kui sa alla ei anna
ning klammerdud täielikult Ta külge nagu Joosua seda tegi,
siis viib Jumal asja lõpuni ja Jumala tõotused täituvad Su elus.
Joosua 3:9 ütles Joosua iisreallastele:
Tulge siia ja kuulge Issanda, oma Jumala sõnu!”
Ja Joosua kõneles:
Sellest te saate teada, et elav Jumal on teie keskel
ja ajab tõesti teie eest ära kaananlased, hetid, hiivlased,
perislased, girgaaslased, emorlased ja jebuuslased..."
Halleluuja! Just nii see on, kui käime koos Temaga -
üks maa-ala teise järel saab vallutatud.
Me vallutame oma elus ühe valdkonna teise järel lõpuni välja.
Julge haarata kinni Jumala tõotustest ja usu, et need kõik kuuluvad sulle.
Haara neist kinni ja loe neid, nii kaua, kuni usk sünnib.
Kui usk on sündinud, siis loe veel.
Hoia neist kinni ja kuuluta neid oma ellu.
Kuuluta tervenemist, kuuluta jumalikku hoolekannet,
kuuluta Jumala Sõna!
Ja kui tundub, et miski ei muutu ning kõik paistab süngena,
siis mine tagasi ja kuuluta endiselt.
Sa saad näha,
et Jumala Sõna on vägevam, kui kõik sinu olukorrad.
Tema, kes on koos sinuga, on suurem, kui olukorrad.
Täna tahame tõesti julgustada sind - ära anna alla!
Usu, et kogu tõotatud maa kuulub sulle
ja kõik need tõotused kuuluvad sulle,
nii et haara neist julgelt kinni! Aamen.
Palvetame koos sinuga
Aitäh Taevaisa kõikide su tõotuste eest!
Aitäh su imeliste tõotuste eest, mis käivad meie kohta.
Aitäh, et need kõik on meile antud ja kuuluvad meile.
Aitäh sinu headuse ja ustavuse eest.
Aitäh Issand, et kõik tõotused täitusid,
kui Joosua uskus sinusse.
Seda sama saame uskuda ka täna, et iga tõotus kuulub meile.
Aitäh, et annad meile julguse ja jõu neist kinni hoida.
Aitäh, et haarates su tõotustest kinni, on sinu ligiolu ja vägi meiega
ja inglid on koos meiega,
kui läheme vallutama seda tõotust ehk tõotatud maad enesele.
Sina oled meiega ja keegi ei saa meile vastu panna.
Issand, me täname sind.
Me täname sind Issand,
sest oled toonud meid imelisele maale.
Oled viinud meid pimeduse võimu alt oma armsa Poja riiki.
Issand, me oleme nüüd valgus. Me oleme nüüd uued loodud.
Vana on kadunud ja uus on asemele tulnud.
Issand, me seisame keset tõotatud maad.
Keset seda maad
nagu Taaveti kangelased seisid oma põllulapi peal.
Issand, me seisame pärisosal, mille oleme saanud Kristuse kaudu,
kui meist said sinu lapsed.
Me ei ole enam kaugel ja me ei ole enam võõrad.
Me oleme sinu perekond Issand ja kõik, mis on sinu, on ka meie oma.
Tänu Issand, et siin me seisame ega liigu paremale ega vasakule.
Iga tõotus, Issand,
on meie jaoks nüüd "jah" ja "aamen" Jeesuses Kristuses.
Issand, kui võtsime Sind oma ellu vastu ,
siis me pääsesime koju.
Me pääsesime rahu ja hingamise sisse.
Me jõudsime sinu juurde Issand.
Tänu Issand, et võime täna palvetada iga väsinu eest.
Igaühe eest, kes mõtleb, et ei jaksa rohkem.
Igaühe eest, kes on võibolla pettunud, läbikukkunud, lootuseta või nõutu.
Me kuulutame nüüd lootust. Me kuulutame vabadust.
Taganegu kõik masendus ja ahastus Jeesuse nimel!
Tulgu vabadus!
Aitäh Püha Vaim, et sa tõstad üles ja kui sa tuled, saame jõudu.
Aitäh, et annad jõudu igale masendunule.
Sa värskendad ja lased kõigil tõusta pimedusest
ning annad teada, et Sa ikkagi oled meie kõikidega.
Sinuga saame ka sellel alal ja igas valdkonnas võita.
Jeesuse nimel, aamen.
Aamen.
Tahame tänada kõiki vaatajaid, kellelt oleme saanud tagasisidet.
Üks inimene kirjutas, et on imeline, et oleme nii siirad ja julged.
On imeline, et Jumala ligiolus saabki olla sina ise.
Keegi teine kirjutas, et me õpetus on terve ja kaine,
mis puudutab sügavalt ja toob kaasa muutuse.
Jumala Sõna ongi selline.
Kolmas inimene kirjutas, et tema tööolukord selgines
ja on tulnud selge muutus paremuse suunas.
Aitäh Jeesus!
Aitäh tänupõhjuste ja tagasiside eest! Neid on tore saada.
Aitäh ka eestpalvesoovide eest.
Me palvetame kõigi eest teades, et Jumal vastab palvetele.
Kui soovid rohkem teada meie töö kohta,
siis külasta meie kodulehekülge, mida näed ekraanil.
Sealt saab infot meie kooli ja lasteaia kohta.
Ühtlasi tahame tänada igaühte, kes on toetanud ja toetab meie tööd.
Me ei saa mingit riiklikku toetust,
seega tuhat tänu selle eest, mida olete andnud.
Kui keegi soovib, leiab kodulehelt ka meie kontaktid,
et saata eestpalvesoove või tellida meie kooli infolehte.
See ilmub kaks korda aastas.
Lasteaias ja koolis on veel vabu õppekohti.
Tasub võtta ühendust.
Kodulehekülje kaudu võib tellida ka neid raamatuid,
mis aitavad sul leida lähedase suhte Jumalaga
ja mille kaudu ka sina võid kasvada usus.
Ole õnnistatud!
On vägev, et saame kõik osaleda evangeeliumi levitamises
üle maailma.
TV7 jõuab miljonite vaatajateni
ja interneti kaudu on kogu maailm valla.
Löö ka sina kaasa!
TV7 ei saa riiklikku teletöö toetust.
TV7 on meie ühine telekanal.
Tule ka toetama ja evangeeliumi kuulutama!
Võid helistada 900 1770 (hind 10 )
või kasutada ka teisi maksevõimalusi ja kontonumbreid, mida näed ekraanil.
Ole õnnistatud Jeesuse nimel!
Annetustelefon: 900 1770 (hind 10 ) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin